### 9.      Beslutning om frigivelse af rådighedsbeløb til vejafvandingsprojekter i 2018

**Åbent**

Sagsnr.: 326-2017-40719       J.nr.: 00.30.08           Dokumentnr.:
326-2017-304090

**Sagstype**

Beslutning.

**Resume og sagens baggrund**

På investeringsoversigten for 2018 er der afsat et
rådighedsbeløb på 1,066 mio. kr. til vejafvandingsprojekter. Der søges om
frigivelse af det samlede rådighedsbeløb på 1,066 mio. kr.

**Indstillinger**

Direktøren indstiller,

1. at der frigives
en anlægsbevilling på i alt 1,066 mio. kr. finansieret af rådighedsbeløbet til
vejafvandingsprojekter i 2018, og

2. at beløbet
prioriteres til forbedret vejafvanding ved konkrete projekter samt i forbindelse
med kommunens grøfter og dataregistrering vedrørende kommunens vejafvandingssystem.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

På investeringsoversigten for 2018 er der afsat et
rådighedsbeløb på i alt 1,066 mio. kr. til vejafvandingsprojekter. Beløbet
foreslås frigivet til fortsat arbejde med vejafvandingsprojekter i form af
renovering af gennemgående dræn under veje, regnvandsledninger, stikledninger
og vejbrønde i forbindelse med eksisterende veje, hvor der er vejafvandings- og
stabilitetsproblemer af forskellig art.

I den forudgående periode er der gennemført en lang række
fortrinsvis mindre, men også enkelte og større projekter baseret på
indberetninger og planlagte opgaver.

I 2018 forventes der fortsat forbedret vejafvanding på en
række nye projekter blandt andet skal der ses på tilstanden af kommunens
vejgrøfter, og der bør iværksættes et arbejde med dataregistrering vedrørende
kommunens vejafvandingssystem.

**Økonomiske konsekvenser**

Der er afsat et rådighedsbeløb på i alt 1,066 mio. kr. i
2018 til vejafvandingsprojekter. Økonomichefen bemærker, at restrådighedsbeløbet
herefter udgør 0 kr.